2

ISIGIDIMI SAMAXOSA, OCTOBER 1, 1879.

kwenziwa ngoku ukumkani wabo angumba- njwa, nokokuba liza kutiwa nina ukulaulwa kwalo ilizwe—baxelelwe oku ke:—

1. U-Cetywayo akasokuze avunyelwe ukuba abuye.
2. Indawo yake itatyatwa ngu Kumkanikazi wase England, oya kuba ne Mantyi, eya kuba ngumlomo namehlo ayo kwa Zulu.
3. Pantsi kwalo Mantyi, kuya kubako inkosi ezilishumi elinesitatu, kungabiko nkosi ipetwe yenye. Umhlaba wahlulwe pakati kwezi nkosi. Ezi nkosi ngu John Dunn, u-Oham, u-Nkonjana, u-Sibeko, u-Somkele, u-Mgitywa, u-Mnyamana, u-Ganza, nabanye abahlanu. Bonke baya kulingana ngewonga.
4. Akuko namnye umntu oya kubulawa mhlaumbi ohlwaywe lingatanga kuqala ityala lake litetwe yinkosi yalomandla, singatanga kanjalo isigwebo eso sivunywe yi Mantyi.
5. Ukungeniswa kwemipu kuya kwaliwa. Ukuze kungabiko mipu itwetwiswayo ; kwezi nkosi zimi ngase lunxwemeni akuko iya ku- vunyelwa ukuba ibe ne boti, mhlaumbi ibe nempahla zokurweba nokuba zezalupina uhlobo eziza ngolwandle.
6. Zonke izinto ezimalunga namagqwira ezinje ngokunuka nezinye izinto ezinjalo ziye kwaliwa. Ipele lonto kube kanye.
7. Kuzo zonke ezinye izinto, inkosi zino- kubapata abantsundu ngemiteto namasiko abo kube kupela.

Linjalo ilizwi u-Kumkanikazi wase England alitumele ngalondoda ingumlomo wake kuma Zulu. Lilungile.

Sekulixesha ingcinga zetu zibekiswe kwa Zulu. Besiyilandela ngentliziyo ezixalileyo ukuqutywa kwalo mfazwe ilusizi, imfazwe ebisiliwa kabukali kwelozwe. Kananjalo ubumana ukunyuka umtandazo ukuya ku Tixo ucela ukuba kupeliswe ukulwa lume uxolo. Kalokunje imfazwe ipeliswe kukubanjwa kuka Cetywayo. Lomteto ufike wawiswa ngu Sir Garnet Wolseley, Isitunywa esipakamileyo so Mhlekazi (u-Kumkanikazi) umisa uhlobo lolaulo oluya kukusela ubom nempahla yabona bapantsi nabangamahlwempu pakati kwabantu. Ezo nkosi ke bezihlanganisiwe zifike zaluvuma olo lulaulo. Kuyinene ukuba ubaxelele ukuba akuko bafundisi baya kunyanzeliswa bafakwe pakati kwesizwe bengafunwa ngabantu. Kodwa ke masigqale ukuba kute xa kumiswa umteto wokuba zekungatengiswa mhlaba kumlungu, kwatiwa ngumfundisi yedwa ongatengiselwa umhlaba olingene isikolo. Ngokoke izikolo zabafundisi, izikula zentsapo, netyalike zingaba ziseza kumiswa; ize ingoma yemfazwe ishenxele indumiso yo Tixo oyinyaniso.

Kumaqwelana akukavakali ukuba oka Maclean ude wazifurnana na inkosana ayezisukela.

UMBUSO WAMA NGESI.

No. IV.

IMEUNDO NOMSEBENZI.

Akuko mntu unokuhlala ixesha elide emlu- ngwini engabonanga ukuba ama Ngesi ayenza nkulu imfundo nokuba akanakwele ngayo. Kungumnqweno wawo ukuba mabati bonke abawo, nazo zonke izizwe ezipantsi kwawo zifunde. Tina bantsundu beli lizwe akufuneki nokuda sixelelwe ngalo ndawo; kuba imizamo eyenziwayo apa yokufundisa abamhlope nabantsundu incomeka ngokungenakuteteka. Ukuba kodwa sifuna ukuqonda ukungabi nakwele kwama Ngesi ngale ndawo yemfundo, nokuba sifuna ukubona ukwahluka kwawo ngalo ndawo, singabona xa sitelekisa okukuwo nokunezinye intlanga. Masiti ukuze iqondakale londawo siqale ngeliti tina bantsundu siya kwelezelana kwasedwa; abesinye isizwe abakuvuyeli ukuba esinye sifumane ukukanya. Kuti, izizwe ezipetweyo akuvunyelwa ukuba zifumane imfundo. Ukubonisa ubunyaniso bale nteto masilinganisele ngento esand’ ukwenzeka. Bokumbula abanye ukuba Elusutu bekundu- luke umfundisi omhlope ehamba neqelana labavangeli abantsundu, beya kumisa izikolo ku Banyai. Baye Abanyai bekunqwenela kakulu ukufundiswa nokushunyayezwa ilizwi. Befikile ke kona ababafundisi bafumene ukuba kanti Abanyai aba sisizwe esikonzileyo, sipantsi kuka Nobenguni. Baye kumbikela ke abafundisi into abafuna ukuyenza. Eyihlanganisile intlanganisio yamapakati ake u-Nobenguni wayi quba lendawo iza naba bafundisi, ite intlanganiso, mabangavunyelwa abafundisi ukuba baye, kuba soti esi sizwe sakunikwa ukukanya singavumi ukupatwa. Okunene bale kwapela, uku- bavumela abafundisi. Kunjalo nje u-Nobenguni uva vuma ukuba sifundiswe esake isizwe ; unabafundisi abapakati kwaso. Into angayi vumayo, anekwele ngayo, kukuba mabafumane ukukanya nelizwi abapantsi kwake.

Kukwanjalo ke sagukangela kwizizwe ezi- nje ngama Bulu. Ngexesha lokulaula kwawo bekungeko ukummisela izikolo umntu ontsundu. Baninzi abantu abakulu abati bebesiti xa basebenza kuwo ukuba bafuna ukufunda bayenze ngobusela londawo. Sake sabaliselwa ngomnye owati wabetwa ngamhla utile ngezabokwe wada wapants’ ukufa kuba kusuke kwafunyanwa isipeli samaXosa enxbweni yake. Kwaye ke kusitiwa imfene izakuti yakufunda indwebe. Baninzi abangabalisa imbali eziyelele kwezo.

Kekaloku apo kulaula ama Ngesi akunjalo. Ungafanelana upulapula ngali pina ilizwe elipetwe ngawo, uve ukuba umnqweno wawo ngowokuba abapantsi kwawo mabafumane ukukanya okunga ngokukuwo, kuti

ukuba bayenyuswa bandwetyiswe koko kukanya kube kulungile. Kukafuti sibona ngokungabi nakwele kuka Rulumente nalo walapa ngecala lemfundo. Yena akumanele ukuba avumele aba fundisi bashumayele bafundise. Ude wanguye kanye orola imali eninzi yokufundisa usapo lwabantu abantsundu. Ivela kuye yedwa imali yokuxasa abantu abanje ngabahloli bezikolo. Eyona nto angayi funiyo kukuba abantu bahlale ebudengeni, bangabi nako ukukanya anako yena. Tina beli lizwe lityala letu kwapela ukuba sibe sise semva kangaka. Sibe sivulelwe indlela yenqwelo, koko singati sitanda ukuhlala ehlatini. Kusike kungati asikukumbuleli nokuba elitamsanqa sinalo liya kufinyela nalo njengesiteto sabadala esiti “ akunkanga idubula ingeti.”

Enye indawo ekutazwa ngama Ngesi ku- kukusebenza. Okunene akabambi mntu ngamandla amenze ikoboka, kodwa noko ayabonisa ngazo zonke indlela ukuba alitiyile ivila, ayamtanda osebenzayo. Kungoko enza imiteto eqinileyo yokuxalisa abangasebenziyo, abapila kukubila kwabanye. Kungoko ati osebenzileyo bayinqabise impahla yake, benze imiteto yokuba lompahla yake mayi ngahlutwa bani, nenkosi ngokwazo mazingayifikeleli. Kunjalo nje ote wasebenza uya pakanyiswa nokuba ebepantsi, anikwe imbeko nesihlalo abengazalelwange kuso. Sakukangela nakuwo ama Ngesi siwafumana bengabantu abangena mini yokulala. Ke sibona yena u-Rulumente esenza amalinga okuba abantu abapantsi kwake bafunde ukusebenza, ewenza lamalinga ngokuxasa iziko- lo zokufundisa amashishini, ekupa imali yo- kufundisa ukutunga kwizikolo ezipakati kwa- bantsundu. Kulapo luzamela kona ulaulo lwama Ngesi ukuba abantu badle ukubila kobuso babo, bafunde ukuyi fumana nga­mandla abo into esukuba ilungile. Kungo­ko nase mfundweni ati nakuba eyirola imali abe efuna ukuba nabazali bayikupe inxenye. Ufuna ukuba bangakangeli ukwenzelwa, batande ukudla okwabo, nokuti ilifa labantwana babo, libe lilifa elivele koyise. Apo kulaula i-Ngesi sifumana umntu wonke ose- benzayo ewufumana umvuzo wake, kungeko kuti usebenzela inkosi.

Ngokufutshane ke siti ulaulo lwe Ngesi lupumelele kweminye imibuso—eyabamhlope bezinye intlanga neyaba ntsundu—lupumelele ngokungabi nakwele ngokufundiswa kwabapetweya, ngokukutaza ukukanya no- kukutaza umsebenzi. Tina ke zizwe zintsundu siti kambe singene apa Emlungwini. Ukungena kwesizwe ke kukuba samkele amasiko eso singena kuso. Kunjani na ke ngale ndawo yemfundo nomsebenzi ? Siyamkele na tina imfundo, sakwamkela na ukusebenza? Siya mkele na indawo yokuba